钦定古今图书集成/方舆汇编/职方典/第1155卷 > 《羊公碑阴记》元·欧阳元
## 钦定古今图书集成/方舆汇编/职方典/第1155卷 > 《羊公碑阴记》元·欧阳元

右晋太傅《羊公碑》，重刻善本。襄阳镇帅杨君廷臣、伯、
郡侯吕君蒙甫屡登岘山，追怀叔子盛德，慨念古所
谓《堕泪碑》，今不复可见。杨君之宗人志卿，稔闻王君
居实家多先代碑帖，暇日相过，语及《羊公碑》，居实通
有是本，欣然以授志卿。时宣文阁监书博士周君伯
温，号晓古人书法，尤精临摹，志卿以属之，乃购得山
“贞珉，又得善公刻之崇真宫，车载至潞上，易舟涉济，
达江淮及汉，复树之岘首，京师大夫士相传以为盛
举。”按羊公故碑漫灭，梁大同、唐大中、宋景祐重鑴者
三，证以吾宗文忠公生于襄、邓间，踪迹最密。其自夷
陵令迁乾德，正、景祐过岘山，读萧成书时，凡可览观，
莫不受之，收入集中，不应遗《羊公碑》而独遗此意者，
景祐新刻，斯时尚未备也。景祐乃燕肃所作。肃有创
物之智，为之必精，第恐欧公未之见耳。此本书学之
古，疑为梁刻。昔羊公游岘，谓从事中郎邹湛等曰：“自
有宇宙，便有此山。古来贤达胜土，登此望远，如我与
卿者多矣，皆湮没无闻，令人悲伤。如百岁后魂魄有
知，犹应登此。”湛曰：“公德冠四海，令闻令望，必与此山
俱传。由晋距今，几及千载。元车书混同，文治日盛，好
古君子，萃于辇毂。于是《典午》遗文，《南城》馀烈，复传不
朽，岂无数存乎其间哉？使公魂魄，一日过岘，倏见故
碑，宁不追忆湛言而德诸？君之怀贤益信。夫秉彝好
德，虽百世犹一日也。”